钦定古今图书集成/明伦汇编/官常典/第756卷 > 张力 李若樟 刘璧 范春骏 辛广慈
## 钦定古今图书集成/明伦汇编/官常典/第756卷 > 张力 李若樟 刘璧 范春骏 辛广慈

按《明外史忠义传》：“力字扛侯，东明人。崇祯十年登第，
为莱州府推官，归里。十七年三月，贼陷京师，遣伪官
王秉纯来莅任，吏卒即以舆马迎入，力愤，偕同邑中
书舍人李若樟、即墨知县刘璧、崇信知县范春骏、诸
生辛广慈谋诛之。五月之望，各率家众挺刃入县署，
吏卒欲格斗，力叱曰：‘若辈皆吾人，奈何反为贼用’！众”
稍稍引去，秉纯走匿阁上，力牵出，手刃之，置吏卒不
问。吏卒终恐害己，潜引贼兵入城，执力等五人送贼
将刘宗敏所，大骂而死。